ซาอุฯงัด กฎเหล็ก จ่อระงับเที่ยวบินระหว่างประเทศทั้งหมด สกัดโควิด-19
รบ.ซาอุฯ เตรียมใช้มาตรการคุมเข้ม สกัดเชื้อไวรัสโคโรนา เตรียมระงับเที่ยวบินระหว่างประเทศทั้งหมด เป็นเวลา 14 วันเมื่อ 14 มี.ค. 63 สำนักข่าวรอยเตอร์รายงานจากสถานการณ์การระบาดของไวรัสโคโรนาสายพันธุ์ใหม่ 2019 หรือโควิด-19 ในขณะนี้ ทำให้รัฐบาลซาอุดีอาระเบียสั่งระงับเที่ยวบินระหว่างประเทศทั้งหมด ในวันอาทิตย์ที่ 15 มี.ค.นี้ เพื่อป้องกันการระบาดของไวรัสโคโรนา โดยสำนักข่าว SPA ในซาอุดีอาระเบียรายงานอ้างแหล่งข่าวเจ้าหน้าที่ในกระทรวงมหาดไทยของซาอุดีอาระเบีย ระบุว่า รัฐบาลซาอุดีอาระเบียจะออกคำสั่งระงับเที่ยวบินจากต่างประเทศทั้งหมด เป็นเวลา 2 สัปดาห์แหล่งข่าว เผยด้วยว่า ระยะเวลาในการระงับเที่ยวบินระหว่างประเทศ จะถูกพิจารณาให้เป็นวันหยุดทางการกรณีพิเศษแก่พลเรือน หรือผู้พำนักอาศัยในซาอุดีอาระเบียที่ไม่สามารถเดินทางกลับมายังประเทศซาอุดีอาระเบียได้ เนื่องจากไม่มีเครื่องบินโดยสารเดินทางกลับมา เนื่องจากมีการประกาศใช้คำสั่งนี้ หรือมิเช่นนั้น ในกรณีที่หากคนเหล่านี้ต้องการกลับมายังราชอาณาจักรซาอุดีอาระเบีย ก็จะต้องถูกกักกันตัวเพื่อเฝ้าติดตามอาการ เป็นเวลา 14 วันว่าติดเชื้อโควิด-19 หรือไม่ทั้งนี้ ตามรายงาน ยอดผู้ติดเชื้อไวรัสโคโรนาสายพันธุ์ใหม่ในซาอุดีอาระเบีย จนถึงวันที่ 14 มี.ค.63 อยู่ที่ 86 คน ส่วนจำนวนผู้ติดเชื้อพบแล้วใน 139 ประเทศ และเขตปกครองทั่วโลก เพิ่มขึ้นเป็น 145379 คน เสียชีวิต 5429 ราย
รบ.ซาอุฯ เตรียมใช้มาตรการคุมเข้ม สกัดเชื้อไวรัสโคโรนา เตรียมระงับเที่ยวบินระหว่างประเทศทั้งหมด เป็นเวลา 14 วัน 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,COVID-19,ซาอุดีอาระเบีย,ข่าวไวรัสโคโรนาล่าสุด